Azoguejo enparantza

Azoguejo enparantza () Segovia hirian dago (Gaztela eta Leon, Espainia). Garai batean hiriko azokaren plaza izan zen. Segoviako akueduktuak altuera handiena duen aldean dago. Hirira egiten diren bisiten hasiera izaten da plaza hau. Garai batean, segoviarren topalekua ez ezik, inguruko herrietako biztanleena ere izan zen. Han biltzen ziren laborariak, abeltzainak eta tratulariak.Alonso, Pilar; Gil, Alberto (1993). Segovia. Madril: Celeste Ediciones. ISBN 84-87553-54-0. 38.or.

 Etimologia 
«Azoguejo» hitza, ziurrenik, «azogue» terminotik dator; hitz horrek merkatuari egiten dio erreferentzia. Mariano Sáez y Romerok, 1918an, Azoguejoko plazari «Tratu eta merkataritza publikoa duen herriren bateko plaza den "azogue" hitzaren jatorritik deitzen zaio horrela. Arabierazko "zoko", biltoki eta merkataritza hitzetik ere etor daiteke, "azoguejo" edo "zoquejo" edo "zoko txiki" izendatuz, zoko handia ez bezala, Plaza Nagusiko gaur egungo gunea zena».Corriente, Federico (2003). Diccionario de arabismos y voces afines en iberorromance. Madril: Gredos. ISBN 84-249-2396-0, 90.or.

 Deskribapena 
Enparantzak oraindik ere badu herri arkitekturaren kutsu bat, etxe ez oso altu eta arkupezkoak dituena, eta horrek akueduktuaren monumentaltasuna are gehiago nabarmentzen du. Azoguejoari buruzko aipamen zaharrenetako bat XIII. mendekoa da, Alfontso X.a Jakintsuaren Cantigas de Santa Maria lanaren kodex batean. XVIII. mendeko grabatu askotan, Santa Columba eliza erromanikoa eta akueduktuari atxikita zeuden Erdi Aroko etxeak ikus daitezke, eraitsi gabe.Caminos de España. Segovia I. Ruta XCVI. Madril: Compañía Española de Penicilina, S.A. Depósito Legal. M. 512-MCMLIX-47.150 ale. 9-64.or 

Segovian XVII. mendeko bi monumentu-iturri daude: bata Caño Seco izenekoa eta bestea Azoguejo izenekoa, plaza horretan baitago.Egile batzuk (1986). España. Guía Artística en color. León: Editorial Everest. 610.or. ISBN 84-241-4999-8.

Miguel de Cervantes idazleak On Kixote Mantxakoan plazari egiten dio erreferentzia.

 Erreferentziak 

 Kanpo estekak 
 :Azoguejo enparantza 2024ko Gabonetan.

Kategoria:Segoviako plazak